
ΤΕΥΧΟΣ ΔΕΥΤΕΡΟ 


Αρ 


. Φύλλου 810 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εφαρμογή του ειδικού καθεστώτος τελωνειακής 
αποταμίευσης. 

2 Μεταφορά «Κέντρου Στήριξης Ρομά και Ευπα¬ 
θών Ομάδων» από την Κοινωφελή Επιχείρηση 
Δ.Ε.Κ.ΠΟ.Τ.Α. Δήμου Δράμας στο Δήμο Δράμας. 


ΑΠΟΦΑΣΕΙΣ 

Αριθμ. ΔΔ0ΤΟΚ Δ 102 6126 ΕΞ 2017 (1) 

Εφαρμογή του ειδικού καθεστώτος τελωνειακής 
αποταμίευσης. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

Ι.Τιςδιατάξειςτου Κανονισμού (ΕΕ) 952/13του Ευρω¬ 
παϊκού Κοινοβουλίου και του Συμβουλίου για τη θέσπιση 
του ενωσιακού τελωνειακού κώδικα (Ε 269/2013) και 
ειδικότερα τα άρθρα 22-30, 210-225 και 237-242. 

2. Τις διατάξεις του κατ' εξουσιοδότηση Κανονισμού 
(ΕΕ) 2446/15 της Επιτροπής για τη συμπλήρωση του Κα¬ 
νονισμού (ΕΕ) 952/13 του Ευρωπαϊκού Κοινοβουλίου 
και του Συμβουλίου, όσον αφορά λεπτομερείς κανόνες 
σχετικούς με ορισμένες από τις διατάξεις του ενωσια- 
κού τελωνειακού κώδικα (1343/2015) και ειδικότερα τα 
άρθρα 8-11,13-18, 164,171,177-180,182 και 201-203. 

3. Τις διατάξεις του Εκτελεστικού Κανονισμού (ΕΕ) 
2447/15 της Επιτροπής για τη θέσπιση λεπτομερών 
κανόνων εφαρμογής ορισμένων διατάξεων του Κανο¬ 
νισμού (ΕΕ) 952/13 του Ευρωπαϊκού Κοινοβουλίου και 
του Συμβουλίου για τη θέσπιση του ενωσιακού τελωνει¬ 
ακού κώδικα (1343/2015) και ειδικότερα τα άρθρα 8,12, 
14-15, 260-261,264 και 266-267. 

4. Τις διατάξεις του κατ' εξουσιοδότηση Κανονισμού 
(ΕΕ) 341/16 της Επιτροπής για τη συμπλήρωση του Κα¬ 
νονισμού (ΕΕ) 952/13 του Ευρωπαϊκού Κοινοβουλίου 
και του Συμβουλίου όσον αφορά μεταβατικούς κανό¬ 
νες για ορισμένες διατάξεις του ενωσιακού τελωνειακού 
κώδικα για τις περιπτώσεις που τα σχετικά ηλεκτρονικά 


συστήματα δεν έχουν τεθεί ακόμη σε λειτουργία και την 
τροποποίηση του κατ' εξουσιοδότηση Κανονισμού (ΕΕ) 
2446/15 της Επιτροπής (Ε 69/2016) και ειδικότερα τα 
άρθρα 14-15 και 22. 

5. Τις διατάξεις του ν.2960/2001 «Εθνικός Τελωνειακός 
Κώδικας» (ΦΕΚ265/Α/2001), όπως τροποποιήθηκε και ισχύ¬ 
ει, και ειδικότερα τα άρθρα 33, παρ. 3,41,142 και επόμενα. 

6. Την αριθμ. Δ.ΟΡΓ.Α 1014322 ΕΞ 2016/29-1 -2016 από¬ 
φαση του Γενικού Γραμματέα Δημοσίων Εσόδων «Τρο¬ 
ποποίηση της αριθμ. Δ6Α 1058824 ΕΞ 2014/8-4-2014 
(Β' 865,1079 και 1846) απόφασης Γενικού Γραμματέα Δη¬ 
μοσίων Εσόδων του Υπουργείου Οικονομικών ως προς 
την αναδιάρθρωση και τον ανακαθορισμό καθ' ύλην 
αρμοδιότητας Ειδικών Αποκεντρωμένων και Περιφε¬ 
ρειακών Τελωνειακών Υπηρεσιών, καθώς και ρύθμιση 
θεμάτων που αφορούν στην καθ' ύλην και στην κατά 
τόπον αρμοδιότητα Τελωνείων» (ΦΕΚ295/Β/2016), όπως 
τροποποιήθηκε και ισχύει. 

7. Τις διατάξεις του Κεφαλαίου Α' «Σύσταση Ανε¬ 
ξάρτητης Αρχής Δημοσίων Εσόδων» του ν.4389/2016 
«Επείγουσες διατάξεις για την εφαρμογή της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων και άλλες διατάξεις» (ΦΕΚ 94/Α/2016) και ειδικό¬ 
τερα το άρθρο 41. 

8. Την αριθμ. Δ6Α 1015213 ΕΞ 2013/28-1 -2013 απόφαση 
του Υπουργού Οικονομικών και Υφυπουργού Οικονομι¬ 
κών «Μεταβίβαση αρμοδιοτήτων στον Γενικό Γραμματέα 
της Γενικής Γραμματείας Δημοσίων Εσόδων του Υπουρ¬ 
γείου Οικονομικών» (ΦΕΚ 130/Β/2013 και 372/Β/2013). 

9. Την αριθμ. Δ6Α 1196756 ΕΞ 2013/23-12-2013 από¬ 
φαση του Υπουργού Οικονομικών και Υφυπουργού Οι¬ 
κονομικών «Συμπλήρωση της υπ' αριθμ. Δ6Α 1015213/ 
28-1-2013 (Β' 130 και 372) απόφασης του Υπουργού 
Οικονομικών και του Υφυπουργού Οικονομικών "Μετα¬ 
βίβαση αρμοδιοτήτων στον Γενικό Γραμματέα της Γε¬ 
νικής Γραμματείας Δημοσίων Εσόδων του Υπουργείου 
Οικονομικών"» (ΦΕΚ 3317/Β/2013). 

10. Την αριθμ. Δ6Α 1112903 ΕΞ 2014/31-7-2014 από¬ 
φαση του Γενικού Γραμματέα Δημοσίων Εσόδων «Μετα¬ 
βίβαση εξουσιοδότησης υπογραφής "Με εντολή Γενικού 
Γραμματέα Δημοσίων Εσόδων" στους Προϊσταμένους 
Γενικών Διευθύνσεων, Διευθύνσεων, Υποδιευθύνσεων, 
Τμημάτων και Αυτοτελών Τμημάτων, καθώς και στους 
Υπευθύνους Αυτοτελών Γραφείων και Γραφείων της Κε- 

ντρικής Υπηρεσίας και των Ειδικών Αποκεντρωμένων 
Υπηρεσιών της Γενικής Γραμματείας Δημοσίων Εσόδων» 
(ΦΕΚ 2153/Β/2014). 

11. Την ανάγκη επικαιροποίησης των διατάξεων που 
διέπουν το καθεστώς τελωνειακής αποταμίευσης, το 
οποίο αποτελεί κομβικό σημείο στην ανάπτυξη και λει¬ 
τουργία του εμπορίου και της οικονομικής δραστηρι¬ 
ότητας. 

12. Το γεγονός ότι από τις διατάξεις της παρούσας δεν 
προκαλείται δαπάνη για τον κρατικό προϋπολογισμό, 
αποφασίζουμε: 

ΚΕΦΑΛΑΙΟ Α 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός και πεδίο εφαρμογής 

Με την παρούσα απόφαση καθορίζονται, κατά το μέ¬ 
ρος που δεν ρυθμίζονται από τις διατάξεις της ενωσια- 
κής νομοθεσίας, οι όροι, προϋποθέσεις και επί μέρους 
διαδικασίες που αφορούν: 

α) στη διαδικασία έκδοσης άδειας λειτουργίας αποθή¬ 
κης τελωνειακής αποταμίευσης, 

β) στη λειτουργία του καθεστώτος τελωνειακής απο¬ 
ταμίευσης, 

γ) στην εκκαθάριση και τον έλεγχο του καθεστώτος. 

Άρθρο 2 

Ορισμοί 

Για τους σκοπούς της παρούσας ισχύουν οι ορισμοί 
που παρέχονται από τις ισχύουσες διατάξεις της ενωσι- 
ακής νομοθεσίας, καθώς και οι κάτωθι ορισμοί: 

1) Ενωσιακός Τελωνειακός Κώδικας: ο Κανονισμός 
(ΕΕ) 952/13 του Ευρωπαϊκού Κοινοβουλίου και του Συμ¬ 
βουλίου για τη θέσπιση του ενωσιακού τελωνειακού 
κώδικα. 

2) Κατ' εξουσιοδότηση Κανονισμός: ο κατ’ εξουσιο¬ 
δότηση Κανονισμός (ΕΕ) 2446/15 της Επιτροπής για τη 
συμπλήρωση του Καν. (ΕΕ) 952/13, όσον αφορά λεπτο¬ 
μερείς κανόνες σχετικούς με ορισμένες από τις διατάξεις 
του ενωσιακού τελωνειακού κώδικα. 

3) Εκτελεστικός Κανονισμός: ο Εκτελεστικός Κανονι¬ 
σμός (ΕΕ) 2447/15 της Επιτροπής για τη θέσπιση λεπτο¬ 
μερών κανόνων εφαρμογής ορισμένων διατάξεων του 
Καν. (ΕΕ) 952/13. 

4) ΕθνικόςΤελωνειακός Κώδικας: ο ν.2960/2001 «Εθνι¬ 
κός Τ ελωνειακός Κώδικας» (ΦΕΚ 265/Α/2001), όπως τρο¬ 
ποποιήθηκε και ισχύει. 

5) Διαχειριστής της αποθήκης: ο κάτοχος της άδειας 
λειτουργίας αποθήκης τελωνειακής αποταμίευσης. 

6) Αποταμιευτής: ο δικαιούχος του καθεστώτος τε- 
λωνειακής αποταμίευσης, ήτοι το πρόσωπο το οποίο 
υποβάλλει ή για λογαριασμό του οποίου υποβάλλεται 
η διασάφηση υπαγωγής εμπορευμάτων στο καθεστώς 
ή το πρόσωπο στο οποίο έχουν μεταβιβαστεί τα δικαιώ¬ 
ματα και οι υποχρεώσεις σχετικά με το καθεστώς. 

7) Άδεια λειτουργίας αποθήκης τελωνειακής αποτα¬ 
μίευσης: τελωνειακή απόφαση η οποία εκδίδεται από 
την αρμόδιαΤελωνειακή Αρχή και αποτελεί έγκριση για 


τη λειτουργία αποθήκης στα πλαίσια του καθεστώτος 
τελωνειακής αποταμίευσης. 

8) Λογιστική αποθήκης: σύστημα λογιστικών καταχω¬ 
ρίσεων που τηρείται για την τελωνειακή παρακολούθη¬ 
ση των μη ενωσιακών εμπορευμάτων που υπάγονται 
στο καθεστώς και περιλαμβάνει τα αναφερόμενα στο 
άρθρο 178 του Καν. (ΕΕ) 2446/15 στοιχεία. 

Άρθρο 3 

Αρμόδιες Τελωνειακές Αρχές 

1. Η άδεια λειτουργίας αποθήκηςτελωνειακής αποτα¬ 
μίευσης χορηγείται από την καθ' ύλην αρμόδια, βάσει 
των ισχυουσών διατάξεων, Τελωνειακή Αρχή στη χω¬ 
ρική αρμοδιότητα της οποίας βρίσκεται ο χώρος που 
πρόκειται να χαρακτηριστεί ως αποθήκη τελωνειακής 
αποταμίευσης και τηρείται ή είναι διαθέσιμη η λογιστική 
αποθήκης. 

2. Ως Τελωνείο Ελέγχου ορίζεται το καθ' ύλη αρμό¬ 
διο Τελωνείο για τον νομό όπου βρίσκεται η αποθήκη 
τελωνειακής αποταμίευσης ή, εάν δεν υφίσταται καθ' 
ύλη αρμόδιο Τελωνείο, το Τελωνείο στη χωρική αρμο¬ 
διότητα του οποίου βρίσκεται η αποθήκη τελωνειακής 
αποταμίευσης. 

ΤοΤελωνείο Ελέγχου δύναται να οριστεί διαφορετικά, 
για δεόντως αιτιολογημένο λόγο, αποκλειστικά κατόπιν 
διαβούλευσης μεταξύ της αρμόδιας για την έκδοση της 
άδειας Τελωνειακή Αρχή και των εμπλεκόμενων Τελω¬ 
νείων. 

ΚΕΦΑΛΑΙΟ Β' ΔΙΑΔΙΚΑΣΙΑ, ΟΡΟΙ ΚΑΙ 

ΠΡΟΫΠΟΘΕΣΕΙΣ ΕΚΔΟΣΗΣ ΑΔΕΙΑΣ ΛΕΙΤΟΥΡΓΙΑΣ 

ΑΠΟΟΗΚΗΣΤΕΛΩΝΕΙΑΚΗΣ ΑΠΟΤΑΜΙΕΥΣΗΣ 

Άρθρο 4 

Προϋποθέσεις χορήγησης της άδειας 

1. Άδεια λειτουργίας αποθήκηςτελωνειακής αποταμί¬ 
ευσης χορηγείται για τη λειτουργία ιδιωτικών αποθηκών 
και δημοσίων αποθηκών τύπου I και II. 

Για τη χορήγηση της εν λόγω άδειας υποβάλλεται, 
από τον ενδιαφερόμενο, η προβλεπόμενη από το Πα¬ 
ράρτημα Ατού κατ’ εξουσιοδότηση Κανονισμού αίτηση 
στην αρμόδια, κατά τα οριζόμενα στην παράγραφο 1 
του άρθρου 3 της παρούσας, Τελωνειακή Αρχή, η οποία 
κάνει, σε πρώτο στάδιο, αποδεκτή ή μη αποδεκτή την 
αίτηση σύμφωνα με την παράγραφο 2 του άρθρου 22 
του Ενωσιακού Τελωνειακού Κώδικα, το άρθρο 11 του 
κατ’ εξουσιοδότηση Κανονισμού και το άρθρο 12 του 
Εκτελεστικού Κανονισμού. 

2. Στην αίτηση προσδιορίζεται με ακρίβεια ο χώρος ο 
οποίος ζητείται να αναγνωριστεί ως αποθήκη τελωνει- 
ακής αποταμίευσης και επισυνάπτονται τα ακόλουθα 
υποστηρικτικά έγγραφα: 

α) βεβαίωση έναρξης επιτηδεύματος από την αρμόδια 
Φορολογική Υπηρεσία ή εκτύπωση προσωποποιημένης 
πληροφόρησης από το ΤΑΧΙ5 πθϊ που περιλαμβάνει τα 
στοιχεία του αιτούντα και πληροφορίες για τη δραστη¬ 
ριότητα του και τις εγκαταστάσεις του, 

β) προκειμένου περί Α.Ε. και Ε.Π.Ε., το τελευταίο εν ισχύ 
καταστατικό και το ΦΕΚ δημοσίευσης αυτού, 

γ) προκειμένου περί Α.Ε., το πρακτικό του Διοικητικού 
Συμβουλίου σχετικά με την εκπροσώπηση της εταιρίας 
και το ΦΕΚ δημοσίευσης αυτού, 
δ) προκειμένου περί Ο.Ε. και Ε.Ε., το καταστατικό σύ¬ 
στασης θεωρημένο από το οικείο Πρωτοδικείο, 
ε) φορολογική ενημερότητα, 

στ) φωτοαντίγραφο της αστυνομικής ταυτότητας του 
αιτούντος ή του νομίμου εκπροσώπου, εάν πρόκειται για 
νομικό πρόσωπο, προκειμένου να γίνει αυτεπάγγελτη 
αναζήτηση ποινικού μητρώου. 

Για τη διενέργεια αυτοψίας του υπό έγκριση χώρου 
από το αρμόδιο, κατά τα οριζόμενα στην παράγραφο 
2 του άρθρου 3 της παρούσας, Τελωνείο, ο αϊτών κατέ¬ 
χει και θέτει στη διάθεση του τελευταίου, τα ακόλουθα 
υποστηρικτικά έγγραφα: 

α) τοπογραφικό διάγραμμα εάν πρόκειται για υπαίθριο 
χώρο ή κάτοψη της αποθηκευτικής εγκατάστασης εάν 
πρόκειται για στεγασμένο χώρο, όπου θα σημειώνονται 
τα σημεία εισόδου-εξόδου και η περίφραξη, 
β) έγκριση ή βεβαίωση της Πυροσβεστικής Υπηρεσίας 
σχετικά με την επάρκεια και καταλληλότητα των πυρο¬ 
σβεστικών μέσων, όπου απαιτείται, 
γ) λοιπές άδειες και εγκρίσεις οι οποίες, κατά περίπτω¬ 
ση, απαιτούνται από άλλες Δημόσιες Αρχές. 

Το αρμόδιο, κατά τα οριζόμενα στην παράγραφο 2 
του άρθρου 3 της παρούσας, Τελωνείο εξετάζει τον υπό 
έγκριση χώρο και την ακρίβεια του περιεχομένου των 
αναφερομένων στην παράγραφο 3 του παρόντος άρ¬ 
θρου υποστηρικτικών εγγράφων και συντάσσει έκθεση 
επάρκειας και καταλληλότητας του εν λόγω χώρου, η 
οποία λαμβάνεται υπόψη για την έκδοση της άδειας ή 
την απόρριψη της αίτησης. 

5. Η αρμόδια Τελωνειακή Αρχή, εφόσον πληρούνται 
οι προϋποθέσεις της παραγράφου 2 και έχει συνταχθεί 
θετική έκθεση επάρκειας και καταλληλότητας από το 
αρμόδιο Τελωνείο, εκδίδει την προβλεπόμενη από το 
Παράρτημα Α του κατ’ εξουσιοδότηση Κανονισμού 
άδεια, σύμφωνα με το δεύτερο εδάφιο της παραγρά¬ 
φου 1 του άρθρου 171 του κατ' εξουσιοδότηση Κανο¬ 
νισμού. Σε αντίθετη περίπτωση, η αίτηση απορρίπτεται 
και παρέχεται στον αιτούντα η δυνατότητα άσκησης του 
δικαιώματος ακρόασης σύμφωνα με την παράγραφο 
6 του άρθρου 22 του Ενωσιακού Τελωνειακού Κώδικα, 
το άρθρο 8 του κατ' εξουσιοδότηση Κανονισμού και το 
άρθρο 8 του Εκτελεστικού Κανονισμού. 

6. Εάν η αίτηση αφορά περισσότερα του ενός κράτη- 
μέλη, πριν από τη λήψη της απόφασης πραγματοποιείται 
διαβούλευση μεταξύ των τελωνειακών διοικήσεων των 
εμπλεκόμενων κρατών-μελών για τις περιπτώσεις που 
προβλέπονται και σύμφωνα με τις διαδικασίες που τίθε¬ 
νται στα άρθρα 260-261 του Εκτελεστικού Κανονισμού. 

Άρθρο 5 

Παροχή εγγύησης 

1. Πριν από τη χορήγηση της άδειας λειτουργίας απο¬ 
θήκης τελωνειακής αποταμίευσης, ο αϊτών παρέχει εγ¬ 
γύηση στο Τελωνείο Εγγύησης. 

Ο αϊτών δύναται να αιτηθεί τη χορήγηση άδειας χρή¬ 
σης συνολικής εγγύησης εφόσον θα πραγματοποιεί τα¬ 


κτική χρήση του καθεστώτος τελωνειακής αποταμίευ¬ 
σης. Η εν λόγω άδεια μπορεί να χορηγηθεί και σε χρονική 
στιγμή μεταγενέστερη του χρόνου έκδοσης της άδειας 
λειτουργίας αποθήκης τελωνειακής αποταμίευσης. 

Ως Τελωνείο Εγγύησης θεωρείται: 

α) όταν παρέχεται συνολική εγγύηση, η αρμόδια για 
την έκδοση της άδειας λειτουργίας της αποθήκης Τε- 
λωνειακή Αρχή, 

β) όταν παρέχεται μεμονωμένη εγγύηση, το Τελωνείο 
Υπαγωγής το οποίο αναφέρεται στην άδεια λειτουργίας 
της αποθήκης και όπου γίνεται αποδεκτή η διασάφηση 
υπαγωγής στο καθεστώς. 

2. Η εγγύηση έχει τη μορφή ανάληψης υποχρέωσης 
από τριτεγγυητή μέσω εγγυητικής επιστολής πιστωτικού 
ιδρύματος ή ασφαλιστικής επιχείρησης. Εάν η άδεια λει¬ 
τουργίας της αποθήκης έχει γεωγραφική ισχύ αποκλει¬ 
στικά στο τελωνειακό έδαφος της χώρας, επιτρέπεται, 
επιπλέον, η παροχή χρηματικής εγγύησης. 

3. Πριν από την παροχή της συνολικής εγγύησης καθο¬ 
ρίζεται, σύμφωνα με τις διατάξεις της ενωσιακής νομο¬ 
θεσίας, ποσό αναφοράς το οποίο απαιτείται να καλύπτει 
το σύνολο των δασμών, φόρων και λοιπών επιβαρύνσε¬ 
ων που ενδέχεται να γεννηθούν για τα αποταμιευμένα 
εμπορεύματα. 

4. Για άδεια λειτουργίας αποθήκης τελωνειακής απο¬ 
ταμίευσης με γεωγραφική ισχύ αποκλειστικά στο τελω¬ 
νειακό έδαφος της χώρας, το ποσό της παρεχόμενης 
συνολικής εγγύησης διαμορφώνεται: 

α) σε ποσοστό 100% των δασμών που αναλογούν στο 
ποσό αναφοράς, 

β) σε ποσοστό 5% του φόρου προστιθέμενης αξίας 
και των λοιπών, πλην ειδικού φόρου κατανάλωσης και 
φόρου κατανάλωσης, επιβαρύνσεων που αναλογούν 
στο ποσό αναφοράς, 

γ) σε ποσοστό 15% του ειδικού φόρου κατανάλωσης ή 
φόρου κατανάλωσης που αναλογεί στο ποσό αναφοράς. 

Για τις περιπτώσεις μεμονωμένων εγγυήσεων, τα ανω¬ 
τέρω ποσοστά υπολογίζονται επί των δασμών, φόρων 
και λοιπών επιβαρύνσεων που αντιστοιχούν σε κάθε 
παραστατικό υπαγωγής εμπορευμάτων στο καθεστώς. 

5. Για άδεια λειτουργίας αποθήκης τελωνειακής απο¬ 
ταμίευσης με ισχύ σε περισσότερα του ενός κράτη- μέλη 
απαιτείται: 

α) το ποσό της παρεχόμενης συνολικής εγγύησης να 
καλύπτει το 100% των δασμών, φόρων και λοιπών επι¬ 
βαρύνσεων που αντιστοιχούν στο ποσό αναφοράς το 
οποίο ορίζεται στην άδεια χρήσης συνολικής εγγύησης, 

β) το ποσό της παρεχόμενης μεμονωμένης εγγύησης 
να καλύπτει το 100% των δασμών, φόρων και λοιπών 
επιβαρύνσεων που αναλογούν στο κάθε παραστατικό 
υπαγωγής εμπορευμάτων στο καθεστώς. 

6. Το Τελωνείο Ελέγχου: 

α) παρακολουθεί, σε μηνιαία βάση, το καθορισθέν 
ποσό αναφοράς με βάση την κατάσταση αποθεμάτων 
της παραγράφου 6 του άρθρου 9 της παρούσας, 

β) ελέγχει το ποσό αναφοράς, τουλάχιστον ετησίως με 
κατάλληλο εκ των υστέρων έλεγχο, κατά την κρίση του 
και σύμφωνα με τα στοιχεία που έχει στη διάθεσή του. 

7. Απαλλάσσονται από την προσκόμιση εγγύησης: 

α) το Ελληνικό Δημόσιο, 

β) τα Νομικά Πρόσωπα Δημοσίου Δικαίου, για τις δρα¬ 
στηριότητες που αναλαμβάνουν ως Δημόσιες Αρχές, 
γ) οι εταιρίες αποθήκευσης που λειτουργούν βάσει 
του ν.δ. 3077/1954. 

Άρθρο 6 

Διοικητικό κόστος - Δικαιώματα αποταμίευσης 

1. Καθορίζεται η ετήσια καταβολή χρηματικού ποσού 
ύψους πεντακοσίων (500,00) ευρώ για στεγασμένες απο¬ 
θήκες εμβαδού έως 1.000 τ.μ. ή για υπαίθριες αποθήκες 
εμβαδού έως 10.000 τ.μ., το οποίο αντιστοιχεί στο διοι¬ 
κητικό κόστος της τελωνειακής επιτήρησης που ασκείται 
σε αποθήκη τελωνειακής αποταμίευσης. 

Σε περίπτωση που το εμβαδό των αποθηκευτικών 
χώρων υπερβαίνει τα ανωτέρω όρια, το ποσό του διοι¬ 
κητικού κόστους υπολογίζεται αναλογικά και δεν δύνα- 
ται να υπερβαίνει τις τρεις χιλιάδες (3.000,00) ευρώ ανά 
χορηγούμενη άδεια. 

2. Καταβάλλεται πάγιο ποσό διακοσίων πενήντα 
(250,00) ευρώ ανά έτος: 

α) για την τακτική διενέργεια των συνήθων εργασιών 
της παραγράφου 1 του άρθρου 10 της παρούσας, 
β) για την τακτική προσωρινή έξοδο της παραγράφου 
2 του άρθρου 10 της παρούσας. 

3. Στην περίπτωση που οι ανωτέρω εγκρίσεις χορη¬ 
γούνται κατά τη διάρκεια του έτους, τα ως άνω ποσά 
υπολογίζονται για τους εναπομείναντες μήνες του έτους, 
συμπεριλαμβανομένου και του μήνα υποβολής της αί¬ 
τησης. 

4. Καταβάλλεται ποσό σαράντα (40,00) ευρώ: 

α) για την περιστασιακή διενέργεια των συνήθων εργα¬ 
σιών της παραγράφου 1 του άρθρου 10 της παρούσας, 
β) για την περιστασιακή προσωρινή έξοδο της παρα¬ 
γράφου 2 του άρθρου 10 της παρούσας. 

5. Για τις δημόσιες αποθήκες τύπου III, των οποίων τη 
διαχείριση ασκεί τοΤελωνείο, το ποσό των δικαιωμάτων 
αποταμίευσης που προβλέπονται στην παράγραφο 15 
του άρθρου 41 του Εθνικού Τελωνειακού Κώδικα κα¬ 
θορίζεται σε σαράντα (40) ευρώ ανά διασάφηση απο¬ 
ταμίευσης. 

Άρθρο 7 

Τροποποίηση - Επανεξέταση - Ακύρωση - 

Αναστολή - Ανάκληση της Άδειας 
Η άδεια λειτουργίας αποθήκης τελωνειακής αποτα¬ 
μίευσης: 

α) τροποποιείται, σύμφωνα με το άρθρο 28 του Ενω- 
σιακου Τελωνειακού Κώδικα και το άρθρο 164 του κατ’ 
εξουσιοδότηση Κανονισμού, είτε κατόπιν αίτησης του 
διαχειριστή είτε αυτεπάγγελτα από την αρμόδια για την 
έκδοση αυτήςΤελωνειακή Αρχή, 
β) επανεξετάζεται, σύμφωνα με την παράγραφο 4 του 
άρθρου 23 του Ενωσιακου Τελωνειακού Κώδικα και το 
άρθρο 15 του κατ' εξουσιοδότηση Κανονισμού, 
γ) αναστέλλεται, σύμφωνα με την παράγραφο 4 του 
άρθρου 23 του Ενωσιακου Τελωνειακού Κώδικα και τα 
άρθρα 16-18 του κατ' εξουσιοδότηση Κανονισμού, 


δ) ακυρώνεται, σύμφωνα με το άρθρο 27 του Ενωσι- 
ακου Τελωνειακού Κώδικα, 

ε) ανακαλείται, σύμφωνα με το άρθρο 28 του Ενωσι- 
ακου Τελωνειακού Κώδικα και το άρθρο 15 του Εκτελε¬ 
στικού Κανονισμού. 

ΚΕΦΑΛΑΙΟ Γ' 

ΛΕΙΤΟΥΡΓΙΑ ΤΟΥ ΚΑΘΕΣΤΩΤΟΣ 

Άρθρο 8 

Υπαγωγή - Παραμονή εμπορευμάτων στο καθεστώς 

1. Για την υπαγωγή των εμπορευμάτων στο καθεστώς 
τελωνειακής αποταμίευσης απαιτείται η υποβολή τε- 
λωνειακής διασάφησης η οποία θα είναι κατάλληλα συ¬ 
μπληρωμένη για το εν λόγω καθεστώς. 

2. Ο διαχειριστής της αποθήκης γνωστοποιεί στο Τε¬ 
λωνείο Ελέγχου εγγράφως τη φυσική παραλαβή των 
εμπορευμάτων. 

3. Η διάρκεια παραμονής των εμπορευμάτων υπό κα¬ 
θεστώς τελωνειακής αποταμίευσης είναι απεριόριστη, 
όμως σε εξαιρετικές περιπτώσεις, το Τελωνείο Ελέγχου 
μπορεί να θέτει προθεσμία, στον αποταμιευτή ή τον δι¬ 
αχειριστή της αποθήκης, για την εκκαθάριση του καθε¬ 
στώτος, σύμφωνα με τα προβλεπόμενα στις ισχύουσες 
διατάξεις της ενωσιακής νομοθεσίας. 

Άρθρο 9 

Λογιστική αποθήκης- Κατάσταση αποθεμάτων 

1.0 διαχειριστής της αποθήκης τελωνειακής αποταμί- 
ευσηςτηρεί λογιστική αποθήκης, υπόδειγμα της οποίας 
εγκρίνεται από τοΤελωνείο Ελέγχου. 

2. Η λογιστική αποθήκης πρέπει να απεικονίζει ανά 
πάσα στιγμή την πραγματική κατάσταση των αποτα¬ 
μιευμένων εμπορευμάτων και να περιλαμβάνει κάθε 
μεταβολή των στοιχείων ή της κατάστασης ή της συ- 
σκευασίας αυτών. 

3. Η καταχώριση στη λογιστική αποθήκης πραγματο¬ 
ποιείται το αργότερο κατά την είσοδο στην αποθήκη τε- 
λωνειακής αποταμίευσης των εμπορευμάτων που έχουν 
υπαχθεί στο καθεστώς. 

Κατά την προσωρινή ή οριστική έξοδο των εμπο¬ 
ρευμάτων από την αποθήκη, η αντίστοιχη καταχώριση 
πραγματοποιείται το αργότερο κατά τη χρονική στιγμή 
που τα εμπορεύματα εγκαταλείπουν την αποθήκη. 

4. Πραγματοποιείται νέα λογιστική καταχώριση μετά 
τη διενέργεια συνήθων εργασιών που έχουν ως αποτέλε¬ 
σμα τη μεταβολή της φύσης ή της ποσότητας των απο¬ 
ταμιευμένων εμπορευμάτων ή των συσκευασιών αυτών. 

5.0 διαχειριστήςτης αποθήκης γνωστοποιεί, σε κάθε 
περίπτωση, εγγράφως στο Τελωνείο Ελέγχου τον αριθ¬ 
μό καταχώρισης στην τηρούμενη λογιστική αποθήκης 
για κάθε διασάφηση αποταμίευσης, καθώς και για κάθε 
μεταβολή που περιγράφεται στην παράγραφο 4 του πα¬ 
ρόντος άρθρου. 

6. Έως την πέμπτη (5η) ημερολογιακή ημέρα κάθε 
μήνα, ο διαχειριστής υποβάλλει στο Τελωνείο Ελέγχου, 
κατάσταση αποθεμάτων, η οποία περιλαμβάνει στοιχεία 
σχετικά με την περιγραφή, την υπόλοιπη ποσότητα και 
τις εκτιμώμενες δασμολογικές και φορολογικές επιβα- 

ρύνσεις των εμπορευμάτων που βρίσκονταν αποταμι¬ 
ευμένα στην αποθήκη την τελευταία ημέρα του προη¬ 
γούμενου μήνα. 

Άρθρο 10 

Συνήθεις εργασίες - Προσωρινή έξοδος 

1. Είναι δυνατή, κατόπιν γραπτής ενημέρωσης του 
ενδιαφερομένου προς την αρμόδια Τελωνειακή Αρχή, 
η διενέργεια των συνήθων εργασιών που προβλέπονται 
ρητά στο Παράρτημα 71-03 του κατ' εξουσιοδότηση 
Κανονισμού. 

Η αρμόδια για να λάβει γνώση Τελωνειακή Αρχή είναι: 

α) για την τακτική διενέργεια συνήθων εργασιών, η 
αρμόδια για την έκδοση της άδειας λειτουργίας της απο¬ 
θήκης Τελωνειακή Αρχή, 

β) για την περιστασιακή διενέργεια συνήθων εργασι¬ 
ών, το Τελωνείο Ελέγχου. 

2. Είναι δυνατή, κατόπιν γραπτής ενημέρωσης του 
ενδιαφερομένου προς την αρμόδια Τελωνειακή Αρχή, 
η προσωρινή έξοδος των αποταμιευμένων εμπορευμά¬ 
των από την αποθήκη τελωνειακής αποταμίευσης, για 
δεόντως αιτιολογημένους λόγους. 

Η εν λόγω γραπτή ενημέρωση πραγματοποιείται κατ' 
αναλογία των αναφερομένων στο δεύτερο εδάφιο της 
παραγράφου 1 του παρόντος άρθρου. 

3. Η ποσότητα των εμπορευμάτων για τα οποία ζητεί¬ 
ται η προσωρινή έξοδος και ο χρόνος παραμονής τους 
εκτός της αποθήκης τελωνειακής αποταμίευσης πρέπει 
να είναι ανάλογα του επιδιωκόμενου σκοπού, με δυνατό¬ 
τητα παράτασης, μετά από αίτηση του ενδιαφερομένου, 
για δεόντως αιτιολογημένους λόγους. 

4. Το πρόσωπο που αιτείται την προσωρινή έξοδο των 
εμπορευμάτων παρέχει πρόσθετη εγγύηση στοΤελωνείο 
Ελέγχου ως εξής: 

α) όταν ο αϊτών είναι ο διαχειριστής της αποθήκης, 
για το ύψος των δασμοφορολογικών και λοιπών επιβα¬ 
ρύνσεων των προσωρινά εξερχόμενων εμπορευμάτων, 
εφόσον για την κάλυψη των εν λόγω επιβαρύνσεων δεν 
επαρκεί η εγγύηση του άρθρου 5 της παρούσας, 

β) όταν ο αϊτών είναι ο αποταμιευτής, για το σύνολο 
των δασμοφορολογικών και λοιπών επιβαρύνσεων των 
προσωρινά εξερχόμενων εμπορευμάτων. 

Το απαιτούμενο ποσό της πρόσθετης εγγύησης μειώ¬ 
νεται στο ήμισυ για κατόχους άδειας Εγκεκριμένου Οικο¬ 
νομικού Φορέα ως προς τις τελωνειακές απλουστεύσεις. 

Άρθρο 11 

Συναποθήκευση 

1. Είναι δυνατή, κατόπιν έγκρισης της αρμόδιας για 
την έκδοση της άδειας λειτουργίας της αποθήκηςΤελω- 
νειακής Αρχής και εφόσον έχει προηγηθεί η σύμφωνη 
γνώμη του Τελωνείου Ελέγχου, η συναποθήκευση των 
μη ενωσιακών εμπορευμάτων τα οποία υπάγονται στο 
καθεστώς με: 

α) ενωσιακά εμπορεύματα, 

β) μη ενωσιακά εμπορεύματα που υπάγονται σε καθε¬ 
στώς τελειοποίησης προς επανεξαγωγή ή ειδικού προο¬ 


ρισμού τα οποία ενδέχεται να υποβληθούν σε εργασίες 
τελειοποίησης εντός του χώρου της αποθήκης. 

2. Το Τελωνείο Ελέγχου μπορεί να ζητήσει τη λήψη 
κατάλληλων μέτρων από το διαχειριστή της αποθήκης 
για την εξακρίβωση της ταυτότητας και τη διάκριση των 
αποταμιευμένων εμπορευμάτων από τα λοιπά αποθη- 
κευμένα εμπορεύματα. 

Όταν είναι αδύνατη η εξακρίβωση της ταυτότητας των 
αποταμιευμένων εμπορευμάτων και η διάκριση τους 
από τα λοιπά αποθηκευμένα εμπορεύματα, τηρούνται 
λογιστικές καταχωρίσεις για το σύνολο των εμπορευμά¬ 
των που εισέρχονται και αποθηκεύονται στην αποθήκη, 
με σαφή διαχωρισμό ανάλογα με τον τελωνειακό χαρα¬ 
κτήρα του κάθε εμπορεύματος. 

Άρθρο 12 

Διακίνηση εμπορευμάτων 

1. Τα εμπορεύματα, αμέσως μετά την υπαγωγή τους 
στο καθεστώς, μεταφέρονται στην αποθήκη τελωνεια- 
κής αποταμίευσης: 

α) σε δημόσια αποθήκη τύπου I, με ευθύνη του διαχει¬ 
ριστή ή του αποταμιευτή, 

β) σε δημόσια αποθήκη τύπου II, με ευθύνη του απο¬ 
ταμιευτή, 

γ) σε ιδιωτική αποθήκη, με ευθύνη του διαχειριστή- 
αποταμιευτή. 

2. Η διακίνηση των μη ενωσιακών εμπορευμάτων που 
υπάγονται στο καθεστώς εντός του τελωνειακού εδά¬ 
φους της Ένωσης πραγματοποιείται σύμφωνα με την 
παράγραφο 3 του άρθρου 179 του κατ' εξουσιοδότηση 
Κανονισμού και τις παραγράφους 1,4 και 5 του άρθρου 
267 του Εκτελεστικού Κανονισμού. 

Άρθρο 13 

Μεταβίβαση δικαιωμάτων και υποχρεώσεων 

1. Είναι δυνατή, ύστερα από αίτηση του αποταμιευτή, 
η μεταβίβαση των δικαιωμάτων και υποχρεώσεων που 
απορρέουν από το καθεστώς σε άλλο πρόσωπο που 
πληροί τις προϋποθέσεις για την υποβολή διασάφησης 
αποταμίευσης ως εξής: 

α) όταν ο αποταμιευτής είναι ταυτόχρονα ο διαχειρι¬ 
στής της αποθήκης, με έγκριση της αρμόδιας για την 
έκδοση της άδειας λειτουργίας της αποθήκης Τελωνει- 
ακής Αρχής, 

β) όταν ο αποταμιευτής είναι πρόσωπο διαφορετικό 
από τον διαχειριστή της αποθήκης, με έγκριση του Τε¬ 
λωνείου Ελέγχου. 

Στην έγκριση που χορηγεί η αρμόδιαΤελωνειακή Αρχή 
προσδιορίζονται οι όροι υπό τους οποίους επιτρέπεται 
να πραγματοποιηθεί η εν λόγω μεταβίβαση. 

2. Για τη μεταβίβαση των δικαιωμάτων και υποχρεώ¬ 
σεων του αποταμιευτή σε άλλο πρόσωπο, δεν απαιτείται 
η υποβολή νέας διασάφησης αποταμίευσης εφόσον η 
βούληση του νέου αποταμιευτή είναι η παραμονή των 
εμπορευμάτων υπό καθεστώς τελωνειακής αποταμίευ¬ 
σης στην ίδια αποθήκη όπου βρίσκονται τα εμπορεύμα¬ 
τα κατά την ημερομηνία μεταβίβασης. 

ΚΕΦΑΛΑΙΟ Δ 

ΕΚΚΑΘΑΡΙΣΗ - ΕΛΕΓΧΟΣ ΤΟΥ ΚΑΘΕΣΤΩΤΟΣ 

Άρθρο 14 

Εκκαθάριση του καθεστώτος 

Ι.Το καθεστώς τελωνειακής αποταμίευσης εκκαθαρί¬ 
ζεται με την υπαγωγή των αποταμιευμένων εμπορευμά¬ 
των σε άλλο τελωνειακό καθεστώς, την έξοδο τους από 
το τελωνειακό έδαφος της Ένωσης την καταστροφή ή 
την εγκατάλειψη τους υπέρ του Δημοσίου. 

2. Για τα αποταμιευμένα εμπορεύματα που υφίστανται 
φυσική απομείωση του βάρους ή του όγκου τους, είναι 
δυνατός ο καθορισμός του ποσοστού φυσικής απομείω- 
σης από Επιτροπή που απαρτίζεται από έναν τελωνειακό 
υπάλληλο του Τελωνείου Ελέγχου και έναν χημικό της 
Γενικής Δ/νσης Γενικού Χημείου του Κράτους. Εάν κρί- 
νεται απαραίτητο, λόγω της φύσης των εμπορευμάτων, 
ζητείται η συνδρομή υπαλλήλου άλλης Δημόσιας Αρχής. 

Η εν λόγω Επιτροπή συντάσσει σχετικό πρωτόκολλο 
στο οποίο καταγράφεται η ακριβής περιγραφή του προ¬ 
ϊόντος, η μέθοδος που εφαρμόστηκε για την εξαγωγή 
του ποσοστού φυσικής απομείωσης και οι διαπιστώσεις 
της Επιτροπής. 

Άρθρο 15 

Έλεγχος του καθεστώτος 

1. Το Τελωνείο Ελέγχου πραγματοποιεί, τουλάχιστον 
ετησίως και σε μη τακτά χρονικά διαστήματα, στις εγκα¬ 
ταστάσεις του διαχειριστή, αιφνιδιαστικό έλεγχο για τη 
διαπίστωση της ορθής τήρησης της λογιστικής αποθή¬ 
κης σύμφωνα με τα στοιχεία που έχει στη διάθεση του. 

2.0 αναφερόμενος στην παράγραφο 1 του παρόντος 
άρθρου έλεγχος της λογιστικής αποθήκης συνδυάζεται 
με φυσικό έλεγχο της αποθήκης τελωνειακής αποταμί¬ 
ευσης για την επιβεβαίωση της ύπαρξης και της κατά¬ 
στασης των αποθεμάτων των αποταμιευμένων εμπο¬ 
ρευμάτων, καθώς και τη διαπίστωση της κατάστασης 
της αποθήκης και του περιβάλλοντα χώρου. 

3. Ο έλεγχος διενεργείται από συνεργείο υπαλλήλων 
που ορίζεται με απόφαση του Προϊσταμένου τουΤελω- 
νείου Ελέγχου. 

4. Μετά το πέρας του ελέγχου λογιστικής αποθήκης 
και του φυσικού ελέγχου, συντάσσεται άμεσα έκθεση 
με τα αποτελέσματα αυτών, η οποία υπογράφεται από 
τους υπαλλήλους που διενήργησαντον έλεγχο, τον Προ¬ 
ϊστάμενο του Τελωνείου Ελέγχου και τον διαχειριστή της 
αποθήκης. 

5. ΤοΤελωνείο Ελέγχου διενεργεί, κατά την κρίσητου, 
εκ των υστέρων ελέγχους επί διασαφήσεων αποταμίευ¬ 
σης ή ανάλωσης από αποταμίευση, καθώς και όποιον 
άλλο έλεγχο κρίνεται αναγκαίος για τη διαπίστωση της 
ορθής εφαρμογής των διατάξεων που διέπουν το κα¬ 
θεστώς. 

6. Ο διαχειριστής της αποθήκης υποχρεούται να πα¬ 
ρέχει στους αρμόδιους για τον έλεγχο τελωνειακούς 
υπαλλήλους όλα τα μέσα και έγγραφα που ζητούνται 
για την ομαλή διεξαγωγή του ελέγχου. 

7. Το Τελωνείο Ελέγχου μπορεί, ανάλογα μετά απο¬ 
τελέσματα των διενεργούμενων ελέγχων, να εισηγείται 


στην αρμόδια για την έκδοση της άδειας Τελωνειακή 
Αρχή, την τροποποίηση, αναστολή, ανάκληση ή ακύ¬ 
ρωση της άδειας. 

8. Τα Τελωνεία Ελέγχου και οι αρμόδιες για την έκ¬ 
δοση αδειών λειτουργίας των αποθηκών Τελωνειακές 
Αρχές συνδράμουν τις κατά τόπο αρμόδιεςΤελωνειακές 
Ελεγκτικές Αρχές θέτοντας στη διάθεση τους, εφόσον 
ζητηθούν, τα στοιχεία των ελέγχων που έχουν ήδη πραγ¬ 
ματοποιήσει και οποιαδήποτε άλλα στοιχεία δεν είναι 
δυνατόν να παρασχεθούν από τους διαχειριστές των 
ελεγχόμενων αποθηκών. 

ΚΕΦΑΛΑΙΟ Ε’ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 16 

Μεταβατικές διατάξεις 

1. Έως την ημερομηνία έναρξης εφαρμογής του Πα¬ 
ραρτήματος Ατού κατ’ εξουσιοδότηση Κανονισμού, για 
την υποβολή αίτησης και την έκδοση άδειας λειτουργίας 
αποθήκης τελωνειακής αποταμίευσης χρησιμοποιούνται 
τα έντυπα του Παραρτήματος 12 του Καν. (ΕΕ) 341/16. 

2. Οι άδειες λειτουργίας αποθήκης τελωνειακής απο¬ 
ταμίευσης που έχουν εκδοθεί πριν από την 1/5/2016 
ισχύουν έως την επανεξέταση τους σύμφωνα με την 
παράγραφο 1 του άρθρου 250 του κατ' εξουσιοδότηση 
Κανονισμού και την παράγραφο Ιτου άρθρου 345 του 
Εκτελεστικού Κανονισμού. 

3. Έως την επανεξέταση των αδειών λειτουργίας δη¬ 
μοσίων αποθηκών τύπου I και ιδιωτικών αποθηκών, 
εξακολουθούν να ισχύουν οι εγγυήσεις που έχουν προ- 
σκομισθεί δυνάμει των παραγράφων 1-2 του άρθρου 
3 της αριθμ.Τ. 1460/10/Γ0019/21-3-2002 ΑΥΟΟ, όπως 
τροποποιήθηκε και ισχύει. 

Οι παρεχόμενες εγγυήσεις πρέπει να καλύπτουν το 
20% των δασμών και φόρων που αναλογούν στα απο¬ 
ταμιευμένα εμπορεύματα. 

Για κατόχους άδειας Εγκεκριμένου Οικονομικού Φορέα 
ως προς την ασφάλεια και την προστασία, το ανωτέρω 
ποσοστό μειώνεται στο ήμισυ. 

4. Η παρακολούθηση της κάλυψης του ποσοστού των 
δασμών και φόρων, όπως αυτό καθορίζεται στο δεύτερο 
εδάφιο της παραγράφου 3 του παρόντος άρθρου, από 
την παρεχόμενη εγγύηση, διενεργείται με βάση τη μη¬ 
νιαία κατάσταση αποθεμάτων της παραγράφου 6 του 
άρθρου 9 της παρούσας. 

Οταν το ποσό της εγγύησης δεν καλύπτει το ως άνω 
ποσοστό, το Τελωνείο Ελέγχου καλεί τον διαχειριστή, 
άμεσα, να καταθέσει συμπληρωματική εγγύηση ή να 
μειώσει τα ευρισκόμενα στην αποθήκη αποθέματα. 

5. Έως την επανεξέταση των αδειών λειτουργίας δημο¬ 
σίων αποθηκών τύπου II, η εγγύηση παρέχεται από τον 
αποταμιευτή στο Τελωνείο Υπαγωγής κατά την υποβολή 
της διασάφησης αποταμίευσης και αντιστοιχεί σε ποσο¬ 
στό 100% των αναλογούντων δασμών και φόρων ανά 
διασάφηση αποταμίευσης. 

Για κατόχους άδειας Εγκεκριμένου Οικονομικού Φορέα 
ως προς την ασφάλεια και την προστασία το ανωτέρω 
ποσοστό μειώνεται στο ήμισυ. 




Τεύχος Β' 810/14.03.2017 

Άρθρο 17 

Κυρώσεις 

Κάθε παρέκκλιση από τις διατάξεις της ενωσιακής και 
εθνικής νομοθεσίας που διέπουν τη χρήση του καθεστώ¬ 
τος τελωνειακής αποταμίευσης θεωρείται ωςτελωνειακή 
παράβαση, η οποία, υπό την επιφύλαξη των περί λα¬ 
θρεμπορίας διατάξεων, αντιμετωπίζεται σύμφωνα με τις 
ισχύουσες διατάξεις του Εθνικού Τελωνειακού Κώδικα. 

Άρθρο 18 

Καταργούμενες διατάξεις 

Με την παρούσα καταργούνται οι κάτωθι υπουργικές 
αποφάσεις: 

α) Τ.1460/10/Γ0019/21 -3-2002 ΑΥΟΟ (ΦΕΚ 468/Β/2002), 

β) Τ.400/38/Γ0019/26-9-2002 ΑΥΟΟ (ΦΕΚ 1275/Β/2002), 

γ) Δ18Γ5013675 ΕΞ 2013/8-4-2013 ΑΥΟ (ΦΕΚ968/Β/2013). 

Άρθρο 19 

Ισχύς 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Ιανουάριου 2017 

Με εντολή Διοικητή 

Η Γενική Διευθύντρια Τελωνείων και Ε.Φ.Κ. 

ΕΙΡΗΝΗ ΠΑΛΟΥΡΗ 


Αριθμ. απόφ. 548/2016 (2) 

Μεταφορά "Κέντρου Στήριξης Ρομά και Ευπα¬ 
θών Ομάδων" από την Κοινωφελή Επιχείρηση 
Δ.Ε.Κ.ΠΟ.Τ.Α. Δήμου Δράμας στο Δήμο Δράμας. 

ΤΟ ΔΗΜΟΤΙΚΟ ΣΥΜΒΟΥΛΙΟ ΔΡΑΜΑΣ 

Έχοντας υπόψη: 

Ι.Την εισήγηση του Προϊσταμένου της Διεύθυνσης 
Κοινωνικής Προστασίας, Παιδείας και Πολιτισμού. 

2. Τις διατάξεις του άρθρου 112 του ν.3852/2010 
(ΦΕΚ 87/2010 τ. Α'), «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης» όπως αυτές συμπληρώθηκαν με την παρ. 
4 του άρθρου 44 του ν. 3979/2011 «Για την Ηλεκτρονική 
Διακυβέρνηση και λοιπές διατάξεις». 

3. Η 2199/05.10.2012 σύμβαση για την υλοποίηση της 
πράξης «Κέντρα Στήριξης Ρομά και Ευπαθών Ομάδων» 
στο πλαίσιο της Δράσης «Παρεμβάσεις για την κοινωνι¬ 
κοοικονομική ένταξη ευπαθών ομάδων». 

4. Τις διατάξεις του άρθρου 4 του ν. 4368/2016 
(ΦΕΚ 21/21-2-2016 τ. Α') «Μέτρα για την ενίσχυση του 
κυβερνητικού έργου και άλλες διατάξεις». 


5. Την υπ' αριθ. Δ23/οικ. 14435-1135/29.03.2016 κοινή 
υπουργική απόφαση (ΦΕΚ 854/Β/30-3-2016) των υπουρ¬ 
γών Εσωτερικών και Διοικητικής Ανασυγκρότησης και 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης. 

6. Την παρ. 4α και 4β του άρθρου 51 του ν. 4407/2016 
«Ρύθμιση θεμάτων αρμοδιότητας Υπουργείου Εθνικής 
Άμυνας και άλλες διατάξεις». 

7. Την με αριθ. πρωτ. 2930/06.07.2016 πρόσκληση 
υποβολής προτάσεων χρηματοδότησης της ΕΥΔ ΑΜΟ 
με τίτλο «Κέντρα Κοινότητας» στο Επιχειρησιακό Πρό¬ 
γραμμα «Ανατολική Μακεδονία και Θράκη» με κωδικό 
ΑΜΘ28/6-7-2016 (Α/Α ΟΠΣ:1621). 

8. Το με αριθ. 24793/02.08.2016 έγγραφο της Γεν. Διεύ¬ 
θυνσης Αποκεντρωμένης και Τοπικής Αυτοδιοίκησης του 
Υπουργείου Εσωτερικών και Διοικητικής Ανασυγκρότη¬ 
σης με θέμα: «Μεταφορά προσωπικού ΙΔΟΧ συγχρημα- 
τοδοτούμενου από την Ε.Ε. προγράμματος σε Δήμο από 
επιχείρηση του». 

Εγκρίνει: 

•Την μεταφορά της δομής του Κέντρου Στήριξης Ρομά 
και Ευπαθών Ομάδων από την Κοινωφελή Επιχείρηση 
Δ.Ε.Κ.ΠΟ.Τ.Α. Δήμου Δράμας στο Δήμο Δράμας, ο οποίος 
θα καταστεί καθολικός διάδοχος των δικαιωμάτων και 
των υποχρεώσεων αυτού, συμπεριλαμβανομένων και 
όσων απορρέουν από τις συμβάσεις έργου ή συμβάσεις 
εργασίας ορισμένου χρόνου, οι οποίες συνεχίζονται μέ¬ 
χρι τη λήξη τους. 

•Την μεταφορά του παρακάτω προσωπικού που εργά¬ 
ζεται στο "Κέντρο Στήριξης Ρομά και Ευπαθών Ομάδων" 
με σχέση εργασίας ΙΔΟΧ: 

1. Νίκη Κυριακίδου, Π.Ε. Ψυχολόγος. 

2. Αθηνά Ξηροτήρη, Τ. Ε. Νοσηλεύτρια. 

3. Ελένη Ζαχαρούδη,Τ.Ε. Κοινωνική Λειτουργός. 

4. ΝικόλαοςΤσακίρης, Διαμεσολαβητής. 

Η μεταφορά του Κέντρου Στήριξης Ρομά και Ευπαθών 
Ομάδων από την Κοινωφελή Επιχείρηση Δ.Ε.Κ.ΠΟ.Τ.Α. θα 
εξασφαλίσει τη συνέχιση της λειτουργίας του ως Παράρ¬ 
τημα Ρομά του Κέντρου Κοινότητας Δήμου Δράμας για 
τα επόμενα 5 έτη. 

(Σχετική η υπ' αριθ. 42899/20-10-2016 βεβαίωση του 
Τμήματος Προϋπολογισμού και Λογιστηρίου της Διεύ¬ 
θυνσης Οικονομικών Υπηρεσιών του Δήμου Δράμας 
περί μη πρόκλησης δαπάνης σε βάρος του προϋπολο¬ 
γισμού οικονομικού έτους 2016 του Δήμου Δράμας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 31 Οκτωβρίου 2016 
Ο Πρόεδρος του Δημοτικού Συμβουλίου 
ΚΩΝΣΤΑΝΤΙΝΟΣ ΜΠΛΟΥΧΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 810/14.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























